Diari Oficial de la Generalitat Valenciana


Sumari del DOGV 5736, del 07-04-2008 (2008/3727)

RESOLUCIÓ de 14 de març de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.600 m² de superfície, situada a Vila-real (Castelló), avinguda Matilde Salvador, realitzada per l'ajuntament del dit municipi a favor de la Generalitat, per a ser destinada a la construcció del Palau de Justícia de Vila-real.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5736

Data del DOGV
:   07-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3727


Data del document
:   14-03-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vila-real
    * cultura regional
    * propietat immobiliària
    * transmissió de la propietat

RESOLUCIÓ de 14 de març de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 2.600 m² de superfície, situada a Vila-real (Castelló), avinguda Matilde Salvador, realitzada per l'ajuntament del dit municipi a favor de la Generalitat, per a ser destinada a la construcció del Palau de Justícia de Vila-real. [2008/3727]  
L'Ajuntament de Vila-real, en sessió plenària realitzada el dia 20 de març de 2007, va acordar la cessió gratuïta a la Generalitat de la parcel·la de la seua propietat, de 2.600 m² de superfície, situada a l'avinguda Matilde Salvador de la dita població.  
A proposta de la conselleria de Justícia i Administracions Públiques, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció del Palau de Justícia de Vila-real  
En conseqüència, basant-se en el que disposa l'article 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Vila-real de la parcel·la que té 2.600 m² de superfície, situada a l'avinguda Matilde Salvador de la dita població, que confronta: nord, parcel·la adjudicada a Fincor, SL, hui Juan Manuel Moliner Belles; sud, col·legi Santa Maria; est, carrer d'accés hui avinguda Matilde Salvador, i oest, Fincor, SL, hui Marina d'Orloger, SA.  
Consta inscrita en el Registre de la Propietat de Vila-real al tom 1314, llibre 901, foli 42, finca 63066, inscripció 1ª.   
Referència cadastral: 5785894WZ7435I5739EH.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Vila-real, s'efectua amb la condició de destinar la parcel·la a la construcció del Palau de Justícia de Vila-real i amb subjecció al establix l'article 111 del Reglament de Béns de les Entitats Locals, és a dir, que els fins per als quals es realitza la cessió s'hauran de complir en el termini màxim de cinc anys, i mantindre's la destinació durant els trenta següents, transcorreguts estos terminis sense haver-se complit les condicions assenyalades, els béns revertiran al patrimoni de l'ajuntament cedent amb totes les seues pertinences i accessions.  
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic judicial i adscrit a la conselleria de Justícia i Administracions Públiques, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 14 de març de 2008.- El conseller d'Economia, Hisenda i Ocupació: Gerardo Camps Devesa